Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Kial la provinco de Bamijano montras la plej bonan de Afganio
#000004
Scenoj de la dombra [eo] festivalo en la Bamijana provinco de Afganio. Ĉiuj fotoj de Zaker Mandegar uzataj kun permeso
#000005
La Bamijano-regiono [eo] en centra Afganio [eo] eble estas plej konata ekster la lando pro terura krimo farita kontraŭ kultura heredaĵo [eo] (budhoj el Bamijano) [eo], sed post 17 jaroj ekzistas malmultaj lokoj en Afganio kie oni faras pli por konservi kulturon ol en Bamijano.
#000006
En 2001, la talibanoj [eo] eksplodis gigantan ĉizitan Budhon [eo] en Bamijano, regiono konata pro siaj variaj arkeologiaĵoj, trembrilantaj lagoj, vivecaj panoramaj valoj kaj verdoplenaj paŝtejoj.
#000007
Se eblas doni respondon al tia giganta kultura perdo, do la kvintaga #DanboraFestivalo, kiu nun fariĝis regula en la regiono, ŝajnas taŭga.
#000008
Dum tiu ĉi jaro [NDR: la artikolo estis originale verkita en 2018], okazis la dua eldono de la festivalo je la 29-a de junio sub helkolora blua ĉielo, bonvenigante milojn da spektantoj el la tuta lando por festi la hipnotan tintaĵon de unu el la plej ŝatataj muzikinstrumentoj de la lando, nome la danburo [eo].
#000009
Latest colorful pictures from #Dambura festival in #B laamiyan. Bamiyan is the capital of colors, history, art, culture, love, music & equality in #Afghanistan. This is why #Buddha lived in Bamiyan for ages. And this is the picture the world has to see from /WQ5cQ8njHp
#000010
Plej aktualaj kolorplenaj bildoj de la Danbura festivalo en Bamijano. Bamijano estas la ĉefurbo de koloroj, historio, arto, kulturo, amo, muziko kaj egaleco en Afganio. Tial Budho loĝis en Bamijano dum jarcentoj. Kaj tio estas la bildo kiun la mondo devas vidi pri Afganio.
#000012
La gitar-simila danburo [eo] estas farata el morusligno [eo]. Ĝi estas plejparte ludata en la nordaj kaj centraj regionoj de la lando.
#000013
La Danbura Festivalo tamen estas multe pli ol korusa [eo] kunkantado.
#000014
Ĝi celas disvastigi tradician muzikon, prezenti tradiciajn metiojn [eo], fortigi turismon kaj festi kulturon. Dum tiaj okazaĵoj estas kutimaj en multaj landoj, en Afganio, ili portas specialan signifon, ĉar tie ne estas facile aranĝi ilin unufoje aŭ eĉ dufoje sinsekve.
#000015
Bamijano estis malpli trafita de bataloj ol multaj aliaj afganaj provincoj, kio signifas ke ekzistas malpli da sekureco-necesoj por organizantoj de eventoj. Dum la lastaj jaroj, la valo, protektita de la montaroj de Hindukuŝo [eo] kaj Koh-i-baba (oriente de Kabulo), gastigis aliajn festivalojn, inkluzive de la Silkvoja [eo] Festivalo kaj Gul-e Kachalo (festivalo de la terpoma floro).
#000016
Lastjaraj organizintoj estis forte kritikitaj fare de la Bamijana Ulama Konsilio, kiu nomis ĝin Haram’ [eo] – kontraŭleĝa, ne-islama – eĥante la senkompromisan talibanan pozicion rilate al muziko kaj danco disvastigita fare de talibanoj dum ilia regado de 1996 ĝis 2001. Tamen, la spektakloj daŭris.
#000017
Multaj artistoj venis el aliaj provincoj – Gazni [eo], Gor [eo] kaj Daikondi [eo], same kiel el la ĉefurbo Kabulo [eo]. La festivalo ricevis la apogon de UNESKO [eo], de la ĉina ambasadejo en Afganio kaj de la provinca registaro.
#000018
La elstara ĉeesto de virinoj dum la festivalo kreis defion por konservativuloj. El 11 malsamaj artprezentoj, kvar estis faritaj de inaj grupoj. Kvankam multaj homoj laŭdis ilian kontribuon, aliaj montris ekstreman abomenon. En Fejsbuko inaj dancistoj kaj muzikistoj estis nomitaj “sekslaboristinoj” kiuj disvastigas fahshan (ĉiuspecajn pekegojn) kaj okcidentajn pensojn.
#000019
Mohammad Yasin Samim, en Tvitero [eo]:
#000020
These pictures give us a clear message: security, awarness and gender equality. I wish to have such gatherings in all provinces. Music, cultural events and peaceful events are useful for mental and physical wellbeing of the country. #DanboraFestival in #Bamyian /JkNqglwNVs
#000021
Tiuj ĉi bildoj (video) donas al ni klaran mesaĝon: sekureco, konscio kaj genra [eo] egaleco. Mi deziras havi tiajn renkontiĝojn en ĉiuj provincoj. Muziko, kulturaj okazaĵoj kaj pacaj eventoj estas utilaj por la mensa kaj fizika bonfarto de la lando.
#000023
La arta kaj kultura vivo de Afganio estis profunde difektita pro jaroj da militado. Sarwar Sarkhosh, danbora legendo, estas unu el multaj kiuj pereis dum la 1980-aj jaroj. La junia festivalo aljuĝis premion al Sarkhosh pro lia arto kaj la oferoj kiujn li dediĉis al evoluigo de muziko en Afganio, precipe la tradicia muziko hazaraga [eo].
#000024
Dum Bamijan-lokanoj ofte akuzas la registaron pri ignorado de ilia regiono en la kampo de infrastrukturo kaj publikaj servoj, turismo aperis kiel ekonomia kolono dank'al la laboro de organizaĵoj kiel La Bamijana Kultura Centro kaj la Bamijana ekoturisma programo. La festivalo denove okazis.
#000025
Kvankam ĉiujare nur eta kvanto de eksterlandaj turistoj vizitas la provincon, plejparte tii estas afganoj el aliaj provincoj, kiuj ne timas la nestabilajn vojojn al Bamijano.
#000026
“Mi deziras ke ĉiu provinco estu Bamijano kaj ke ĉiu loĝanto estu Bamijanulo”, rakontis al Global Voices Ahmad Kakar, loĝanto de la Ĝalalabado-provinco [eo], kiu partoprenis la festivalon en tiu ĉi jaro.
#000027
Juna kuiristo en Bakuo transformis sian apartamenton en restoracion
#000029
Milito en Ukrainio montras la rasismon de amaskomunikiloj kaj politikistoj kontraŭ arabaj militviktimoj
#000031
Meksika kolektivo kiu piratas librojn por kundividi kulturon alfrontas blokadojn
#000033
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000038
Speciala danko al niaj multaj subtenantoj
#000039